Pirkka-Pekka Petelius

Pirkka-Pekka Petelius (s. 31. toukokuuta 1953 Alatornio) on suomalainen viihdetaiteilija ja poliitikko. Hän on näyttelijä, koomikko, ohjaaja, käsikirjoittaja, tuottaja ja laulaja. Petelius tunnetaan erityisesti lukuisista sketsisarjoista 1980–2000-luvuilta. Vuonna 2019 Petelius tuli valituksi Vihreiden kansanedustajaksi kaudelle 2019–2023.

 Elämä ja ura 
Pirkka-Pekka Petelius syntyi Alatorniolla, varttui nelivuotiaaksi Kouvolassa ja sen jälkeen Kuusankoskella. Vuonna 1975 hän muutti Helsinkiin. Ensin hän harkitsi historian ja kielten opiskelun aloittamista, mutta haki lopulta Suomen teatterikouluun ja pääsi sisään vuonna 1976.

 Näyttelijänä 
Petelius teki läpimurtonsa Yleisradion sketsisarjassa Velipuolikuu (1983–1984), jossa hän toimi sekä käsikirjoittajana että näyttelijänä. Sarjan saama suosio avasi Peteliukselle uran yhtenä Suomen suosituimmista koomikoista. Velipuolikuun jälkeen Petelius oli mukana osin samalla työryhmällä tehdyissä sketsisarjoissa Mutapainin ystävät (1984–1985), Tabu (1986–1987) ja Hymyhuulet (1987–1988). 

Hymyhuulissa Peteliuksen juontajaparina ja toisena päätähtenä oli Aake Kalliala, josta tuli hänen pitkäaikainen aisaparinsa. Peteliuksen ja Kallialan yhteistyön tuloksena syntyi suosittu sketsisarja Pulttibois (1989–1991), joka jatkui vuonna 1992 nimellä Manitbois. Petelius ja Kalliala sekä käsikirjoittivat että näyttelivät kaikki sketsit kahdestaan. Moni Peteliuksen sarjassa esittämä hahmo, kuten Herra 47 tai James Potkukelkka, muodostui käsitteeksi.

Petelius on tehnyt yhteistyötä myös Jope Ruonansuun kanssa, tuloksena sarjat Neurovisio (1992), Herra 47 (1994), Hömppäveikot (1996), Ruonansuu & Petelius Co. (1997) ja 6pack (2008). Petelius ja Ruonansuu tekivät myös vuonna 2001 Internetissä esitettyä sketsisarjaa Petelius ja Ruonansuu Show.

1990- ja 2000-luvuilla Petelius teki paljon yhteistyötä Taneli Mäkelän kanssa. Akkaa päälle -sarjan sivuhahmoista tiepalvelumiesten Team Ahma sai oman sarjansa, sukupuoliroolit kääntänyt Ou nou! oli Kaverille ei jätetä -sarjan spin off. 

Petelius ja Pedro Hietanen tekivät vuosina 1986–2009 Yleisradiolle Yömyöhä-radiolähetyksiä, yhteensä 22 kappaletta. Jokaisella lähetyksellä oli teema, ja lähetykseen liittyi teeman mukaisia haastatteluja sekä muita hupailuja. Idea oli, että Hietanen toimi juontajana ja Petelius näytteli lähes kaikki muut hahmot. Yömyöhä-lähetyksistä saivat alkunsa monet myös televisiossa esiintyneet hahmot, muun muassa Herra 47, Jarna Kuiva sekä Marja-Liisa Hirvesmieli. Lähetyksissä oli paljon improvisoituja sketsejä sekä runsaasti kaksimielisyyksiä ja sananmuunnoksia. EMI on julkaissut Yömyöhä-lähetyksiä tupla-CD:inä otsikolla Serpien kylässä.

Petelius on kertonut komediahahmojensa, sketsiensä ja tv-sarjojensa synnystä Jukka Annalan kirjassa Toopelivisio (Teos, 2006). Petelius valottaa kirjassa taustoja sketsi- ja hahmoklassikoista kuten Balle Ramstedt, pääsiäishanukas, Herra 47 ja James Potkukelkka.

Koomikonuransa vastapainona Petelius on tehnyt vakavampia rooleja sekä elokuvissa että televisiossa. Hän näytteli Hietasta Rauni Mollbergin Tuntemattomassa sotilaassa (1985) ja Kaarnaa Aku Louhimiehen Tuntemattomassa sotilaassa (2017). Muita keskeisiä elokuvia ovat olleet muiden muassa Aki Kaurismäen Hamlet liikemaailmassa (1986), Åke Lindmanin Lapin kullan kimallus (1999) sekä Peter Lindholmin Leijat Helsingin yllä (2001) ja Isältä pojalle (1996). Televisiosarjoihin kuuluu muun muassa Neil Hardwickin Pakanamaan kartta (1991).

Vuonna 2016 Petelius sai parhaan miessivuosan Jussin elokuvasta Kätilö.

Vuonna 2017 Peteliukselle myönnettiin Pro Finlandia -kunniamerkki.

Vuonna 2019 Petelius pyysi julkisesti anteeksi takavuosien televisiosketsejä, joissa pilaillaan saamelaisten kustannuksella. Joulukuussa 2019 julkaistiin peliyhtiö Pafin ja Peteliuksen yhteistyössä tekemä automaattipeli Rampen Rytmikäs Riemuriihi, jossa on mukana Peteliuksen hahmoja.

 Laulajana 
Petelius on tehnyt uraa myös laulajana ja levyttänyt kuusi äänilevyä.

Velipuolikuun jokaiseen jaksoon kuului Peteliuksen esittämä 1930-luvun iskelmä, joista muistetaan etenkin sarjan loppulauluna esitetty ”Muistan sua Elaine”. Myös Mutapainin ystävät ja Hymyhuulet sisälsivät joka jaksossa lauluesityksen, jonka yleensä esitti Petelius. Velipuolikuun lauluesityksistä koottu levy Muistan sua Elaine myi (1984) kultaa, samoin sen seuraaja Pimpparauta (1985), ja Peteliuksesta tuli hetkeksi maan suosituin artisti. Muistan sua Elainen lisäksi Peteliuksen tunnetuimpia kappaleita ovat muun muassa Lellelle ja Tra la la.

 Ohjaajana 
2000-luvulla Petelius on ohjannut TV-elokuvia ja -sarjoja: 55 min. puheaikaa (2004), 6pack (2008), Kymenlaakson laulu (2008), Pullukat (2009) ja Moska (2011).

Juontajana
Petelius tunnetaan myös lintujen tuntijana ja lintuharrastajana.Pirkka-Pekka Petelius: Talvi on parasta aikaa aloittaa lintuharrastus Hän juonsi Yleisradion Luontoiltaa vuosina 2008–2019.Alkuperäisen Luontoillan jäsen Matti Helminen on kuollut Petelius tekee myös Yle TV1:lle luontoaiheista ohjelmaa Paluu luontoon.Pirkka-Pekka Petelius aloittaa luonto-ohjelman

 Poliitikkona 
Petelius asettui vuoden 2019 eduskuntavaaleissa vihreiden ehdokkaaksi Uudenmaan vaalipiirissä ja tuli valituksi. Hän ei asettunut uudelleen ehdolle.

Lokakuussa 2022 paljastui, että Petelius on ilmoittanut eduskunnan sidonnaisuusilmoituksella saaneensa Pafilta 120 000 euroa tulona luottamustoimesta, vaikka hänellä ei sellaista luottamustoimea ole ollut. Todellisuudessa kyseessä olivat lisenssitulot kaupallisesta pelistä.Pirkka-Pekka Petelius on saanut rahapeliyhtiöltä 120 000 euroa – ilmoittaa saaneensa rahat mystisestä luottamustoimesta. Iltalehti 12.10.2022. Viitattu 8.11.2022.

 Yksityiselämä 
Peteliuksella on kaksi lasta hänen ensimmäisestä avioliitostaan Bambu Hellstedtin kanssa. Sen jälkeen Petelius oli naimisissa näyttelijä Sari Siikanderin kanssa vuosina 1998–2003, ja heillä on vuonna 2002 syntynyt tytär. Vuonna 2018 Petelius kihlautui Erika Skönin kanssa, he avioituivat elokuussa 2019  ja helmikuussa 2023 Petelius ilmoitti eronneensa.

 Filmografia 
 Elokuvat 
 Vuosi Elokuva / TV-elokuva / Lyhytelokuva Rooli1976  Manillaköysi  sotapoliisi1978  Nuorallatanssijan kuolema eli kuinka Pete Q sai siivet  Pukama1979  Hääyö myytävänä  Nake1981  Kauhea murhamies Lalli  Niila Peuransurma Pölhölä  tienrakennushallituksen virkamies1982  Salameno  sihteeri Kuningas jolla ei ollut sydäntä  vartija1983  Jon  Jonin ystävä Köyhyydestä kurjuuteen   Äidin uhmaikä  Virtanen1984  Raw War    Puistatuksia  1985  Tähti sumussa   Calamari Union  Frank Tuntematon sotilas  Urho Hietanen1986  Huomenna  pyöräilijä Linna  Jeremias V. Y. Vihdoinkin yhdessä  Hese1987  Älä itke Iines  Putte Hamlet liikemaailmassa  Hamlet1988  Onks Viljoo näkynyt  monia rooleja, mm. Erkki Nyysteen1989  Likaiset kädet  Slick1990  Uunon huikeat poikamiesvuodet maaseudulla  Töppö Rampe & Naukkis – kaikkien aikojen superpari  Raimo "Rampe" Bilardo Wathén1991  Uuno Turhapuro herra Helsingin herra  veroministeri Pentti "Tarmo" Tömisevä1992  Kuka on Joe Louis?  urheilulääkäri Pilkkuja ja pikkuhousuja  Näremäki1994  Anita  etsivä Härkönen Uuno Turhapuron veli  Purkka-Pekka Putelius1996  Isältä pojalle  Pensseli1997  Lahja  Jouni1999  Sokkotanssi  Ilmari Lätti Lapin kullan kimallus  Nils Lepistö2001  Klassikko  kustantaja Veisterä Leijat Helsingin yllä  Henrik Bexar2004  Levottomat 3  Teppo 55 min. puheaikaa  mies2006  Linnut  Busse2007  Tali-Ihantala 1944  kenraaliluutnantti Aksel Airo2010  Prinsessa  rovasti Kuronen2011  Hella W  Eino Salmelainen2012  Härmä  Notaari Kustaa2013  8-pallo  rikostutkija Elias Kaski Mieletön elokuu  poliisiElla ja kaverit 2 – Paterocklevy-yhtiön pomo2014  Eila, Rampe ja Likka  Rampe2015  Luokkakokous  toinen lääkäri Kätilö  Jouni2016  Love Records – Anna mulle Lovee  Toivo "Topi" Kärki Tappajan näköinen mies  RuuskanenLuokkakokous 2 – Polttaritlääkäri2017Kuudes kertaPekkaTuntematon sotilasKaarna

Tv-sarjat
 Vuosi Tv-sarja Rooli1982  Ollaan kuin kotonanne monia rooleja1983  Velipuolikuu  monia rooleja1984  Take it easy, Pekka  Pekka Mutapainin ystävät  monia rooleja1986  Vallan miehet  1986–1987  Tabu  monia rooleja1987  Hymyhuulet  monia rooleja1988  Oudot jutut  postimies Kirvala1988–1989  Hei hulinaa  monia rooleja1989  Hui helinää  monia rooleja1989–1991  Pulttibois  monia rooleja1991  Pakanamaan kartta  Will Hynttyyt yhteen  Martti Nieminen1992  Neurovisio  monia rooleja Manitbois  monia rooleja1993  Salli mun nauraa  monia rooleja Viihdeohjelma Tukholma  monia rooleja Tuntemattomalle jumalalle  Raymond Makinen1994  Herra 47  monia rooleja Pudonneita  1994–2006  Akkaa päälle  monia rooleja1995  Huijarinainen  etsivä Härkönen Takaisin kotiin  Vili Kuntola1996  Hömppäveikot  monia rooleja Nortia  Pensseli1997  Ruonansuu & Petelius Co.  monia rooleja1998–1999, 2007  Team Ahma  Jarno Ahma1999–2000  Tunteen palo  Jaani Lompolo1999–2001  Kaverille ei jätetä  monia rooleja2001  Petelius & Ruonansuu Show  monia rooleja Korkeajännitystä – eli sähköä kotiin kuljetettuna  kunnanjohtaja Arvo Laitinen Ou nou!  Tapio Rautakoura2002  Tummien vesien tulkit  ohjaaja2003  Ranuan kummit  koomikko2005  Handu pumpulla  Veksi2006  Ketonen & Myllyrinne  kysyjä lehdistötilaisuudessa / lääkäri / ylikomisario Kärkkäinen Mogadishu Avenue  Pontus Pasanen2008  6pack  monia rooleja Kymenlaakson laulu  Fabian Djupsjö2009  Pullukat  Karri2014  Tellus  Taneli Lokka Joulukalenteri: Porokuiskaajan arvoitus  Ylitonttu2015  Luojan kiitos!  tuomari Koomikot  oma itsensä 2015–2017  Downshiftaajat  Raimo Laamanen2016Posseoma itsensä, monia roolejaJoulukalenteri: Jäätävä seikkailu  Ylitonttu  2019  Luonto yllättää aina  oma itsensä 2024  Konflikti  pääministeri Kai Laavakuru

Dubbaukset

 Diskografia 
 Albumit 

Musiikki
 Muistan sua Elaine (1984)
 Pimpparauta (1985)
 V. Y. Vihdoinkin yhdessä (1986), Kari Kyrönsepän ohjaaman elokuvan soundtrack
 Trio Erektus: Kultalevy 1 (1990)
 Pirkka-Pekka Petelius, Aake Kalliala, Heikki Kinnunen, Kiti Kokkonen & Aarno Raninen: Näin laulu soi
 Pirkka-Pekka Petelius & Mikko Kivinen: A'la maailmanmusiikkia (1993)
 Poika varjoisalta kujalta (2002)
 Irti (2015)

Muut
 Serpien kylässä 1 (2004)
 Serpien kylässä 2 (2005)
 Serpien kylässä 3 (2005)
 Serpien kylässä 4 (2006)
 Serpien kylässä 5 (2006)
 Serpien kylässä 6 (2007)
 Serpien kylässä 7 (2007)
 Serpien kylässä 8 (2007)
 Serpien kylässä 0 (2007)
 Kovan päivän ilta haastattelu (2008)
 Serpien kylässä 9 (2012)
 Serpien kylässä 10 (2012)
 Serpien kylässä 11 (2012)
Serpien kylässä -sarjan osia 7, 8 ja 0 ei saa yksittäisinä, vaan ne ovat mukana ainoastaan Serpien kylässä Box 2:lla, joka ilmestyi vuonna 2007. Samaan boxiin kuuluu myös osat 5 ja 6. Serpien kylässä Box 1 taas sisältää neljä ensimmäistä Serpien kylässä -julkaisua, sekä ekstralevyn Kovan päivän ilta haastattelu, joka sisältää Kalevi Pollarin tekemän radiohaastattelun.

 Kokoelmat 
 Parhaat (1986)
 Hyvännäköinen – 36 lemmenlaulua (2005)

Radiolähetykset

Yömyöhä-radiolähetykset (Pedro Hietanen & Pirkka-Pekka Petelius)

 Hellyysilta (17. tammikuuta 1986)
 Luontoilta (6. kesäkuuta 1986)
 Hippiäisen ja nousiaisen perinteet (9. tammikuuta 1987)
 Kulttuuriruutu (23. lokakuuta 1987)
 Karvaspartakiadit (5. helmikuuta 1988)
 Matkailu kaventaa (9. syyskuuta 1988)
 Sota ja rauha (10. helmikuuta 1989)
 Sana on vapaa (15. syyskuuta 1989)
 Burn out ja in (24. joulukuuta 1989)
 EY-henkinen vainajien toivekonsertti (26. lokakuuta 1990)
 Freoninkierrätysiltamat Gumbostrandissa (19. huhtikuuta 1991)
 Kriittinen katsaus menneeseen (20. maaliskuuta 1992)
 Uusia ilmiöitä ja teknologiaa (20. marraskuuta 1992)
 Usko tai älä usko (14. toukokuuta 1993)
 Tasa-arvo ja suvaitsevaisuus (11. helmikuuta 1994)
 Jarrutusilta (4. marraskuuta 1994)
 Ammatit EU-aikana (23. huhtikuuta 1999)
 Interaktiivinenmediavuorovaikutuspaluulaajakaista@chat.siejamie (2. joulukuuta 2005)
 Huovutusilta (26. toukokuuta 2006)
 Päivitysiltamat (1. joulukuuta 2006)
 Jenkkakahvakansanradio (31. toukokuuta 2008)
 Suomi-brändvin-iltamat (6. joulukuuta 2008)
 Kevätohjelma (29. toukokuuta 2009)

 Lähteet 
 http://www.iltalehti.fi/viihde/2011051113695200_vi.shtml

Viitteet

 Aiheesta muualla 



 Yömyöhä 
 Pirkka-Pekka Petelius Arto Nybergin haastattelussa (7.3.2004) Ylen Elävä arkisto.


*
Luokka:Vuonna 1953 syntyneet
Luokka:Elävät henkilöt